Action (1921)

Action er en amerikansk stumfilm fra 1921, regissert av John Ford.

Handling 
Den foreldreløse Molly er arving til en verdifull ranch og gruve. Men hun faller under påvirkning av saloon-eieren Plimsoll, som planlegger å lure henne fra alt hun eier. Men Sandy Brouke er forelsket i Molly og sammen med vennene hans, Soda Water Manning og Mormon Peters, forsøker de å hjelpe henne. De lykkes etter hvert med å få gruven vekk fra konspiratørene, og de forsøker å ta hånd om gruven selv - samtidig som de sender Molly for å skaffe seg en utdannelse.

Men Plimsoll får Sandy og vennene hans uskyldig anklaget for lovbrudd, og når Molly kommer tilbake sitter de i fengsel. Gjennom Mollys innsats blir Sandy endelig løslatt, og til slutt blir de virkelige kjeltringene beseiret.

Skuespillere 
 Hoot Gibson som Sandy Brouke
 Francis Ford som Soda Water Manning
 J. Farrell MacDonald som Mormon Peters
 Buck Connors som Pat Casey
 Clara Horton som Molly Casey
 William Robert Daly som J. Plimsoll
 Dorothea Wolbert som Mirandy Meekin
 Byron Munson som Henry Meekin
 Charles Newton som Dipple
 Jim Corey som Sam Waters

Referanser

Eksterne lenker 

Stumfilmer fra USA
Filmer fra 1921
Stum-westernfilmer fra USA
Tapte filmer fra USA